Είναι γνωστό ότι για να πάρεις το δίπλωμα οδήγησης στα χέρια σου θα πρέπει πρώτα να παραστείς σε συγκεκριμένο αριθμό θεωρητικών και πρακτικών μαθημάτων και φυσικά να επιτύχεις στις τελικές εξετάσεις. Αν κοπείς στις εξετάσεις οδήγησης, έχεις το δικαίωμα της άμεσης επανεξέτασης εντός 7 ημερών με την αγορά παραβόλου.
Το παράβολο χορηγείται μέσω της ηλεκτρονικής πλατφόρμας [e-paravolo](https://www1.gsis.gr/sgsisapps/eparavolo/public/welcome.htm) με τη χρήση προσωπικών κωδικών taxisnet. Συγκεκριμένα, αν κοπείς:
1. Στα **σήματα** (θεωρητική εξέταση), θα πρέπει να προμηθευτείς το παράβολο με κωδικό 26 και κόστος 20 ευρώ.
2. Στην **οδήγηση** (πρακτική εξέταση), θα πρέπει να προμηθευτείς το παράβολο με κωδικό 27 και κόστος 20 ευρώ.
Στην περίπτωση που επιθυμείς να υποβάλεις ένσταση των αποτελεσμάτων της πρακτικής εξέτασης, τότε απαιτείται η χρήση παραβόλου “δεύτερης ευκαιρίας” με κωδικό 40 και κόστος 60 ευρώ.